人，二十三年（1595年）乙未科进士。任建阳县知县，邑民潘应选习妖妄不法，事觉连千馀家，郡丞将尽以大逆论死。时应谓此皆朝廷赤子，为奸民所诱，力为求情，台使者竟如时应议，诛首恶，所全活甚众，至今画像祀之。擢工部主事，调吏部，历考功、文选员外郎，特疏请简用邹元标、赵南星，以副当世之望。铨故弊薮，文选都吏朱国梁尤奸狡，玩法招贿，时应疏纠，戍遣之。复疏立四季考察法，有受贼贿犯律者得参送法司，如五部例，旨下，着爲令。转验封郎中，给假奉母还里。家居十馀年，会东林议起，以时应前疏荐元标、南星，故出为闽藩左参政，歴按察使。